จับผัวใหม่ยาย ข่มขืนหลานยาย อายุแค่12 ตรวจเจอ กำลังตั้งท้อง 
เด็กหญิงวัย 12 ปี นักเรียนป.6 ที่แม่แตง เชียงใหม่ มาโรงเรียนแล้วปวดท้อง ครูพาไปตรวจ ปรากฏว่าตั้งครรภ์ เรื่องเลยแดงนำไปสู่การจับกุมผัวใหม่ของยาย ที่เด็กไปอาศัยอยู่ด้วย ฉวยโอกาสตอนยายไม่อยู่ ปล้ำข่มขืนหลานยายหลายครั้ง,วันที่ 28 ก.ย. เจ้าหน้าที่ตำรวจ สภ.แม่แตง เชียงใหม่ นำโดย พ.ต.ท.ยุทธการ เมธา, รอง ผกก.สส. พร้อมชุดสืบสวน สภ.แม่แตง เชียงใหม่ ได้จับกุมผู้ต้องหา 1 รายคือ นายคำ(นามสมมติ) อายุ 36 ปี ราษฎร ต.สบเปิง อ.แม่แตง จ.เชียงใหม่ ตามหมายจับของศาลจังหวัดเชียงใหม่ได้ใน ถนนในหมู่บ้าน บ้านแม่หลอด ม.10 ต.สบเปิง อ.แม่แตง จ.เชียงใหม่ นำส่งพนักงานสอบสวน โดยกล่าวหาว่า ข่มขืนกระทำชำเราเด็กอายุไม่เกินสิบสามปี, กระทำอนาจารแก่เด็กอายุไม่เกินสิบห้าปีโดยขู่เข็ญด้วยประการใดๆ และข่มขืนใจผู้อื่นให้กระทำการใดไม่กระทำการใดหรือจำยอมต่อสิ่งใดโดยทำให้กลัวว่าจะเกิดอันตรายต่อชีวิตร่างกายเสรีภาพจนผู้ถูกข่มขืนใจต้องกระทำการนั้นไม่กระทำการนั้นหรือจำยอมต่อสิ่งนั้น และความผิดตาม พ.ร.บ.คุ้มครองผู้ถูกกระทำด้วยความรุนแรงในครอบครัว พ.ศ.2550 ,พฤติการณ์ในคดีนี้ เมื่อวันที่ 14 กันยายน 2561 ร.ต.อ.จำรัส เจริญยิ่งรองสว.(สอบสวน) สภ.แม่แตง เชียงใหม่ ได้รับแข้งจากครูโรงเรียนในพื้นที่ ที่มาพร้อมเด็กหญิง อายุ 12 ปี นักเรียนชั้น ป. 6 มาพบพนักงานสอบสวนแจ้งว่า ก่อนหน้านั้น ด.ญ.มาโรงเรียนเกิดปวดท้อง จึงได้พาไปส่งตรวจที่โรงพยาบาล ส่งเสริมสุขภาพตำบลปางม่วง หลังจากที่ ได้ตรวจอาการเบื้องต้นแล้วปรากฏว่า ด.ญ.ได้ตั้งครรภ์ หมออนามัยจึงได้แนะนำให้ไปพบกำนัน เพื่อจะได้พาไปพบพนักงานสอบสวน,จากการสอบถามเบื้องต้น เด็ก ยืนยันว่าได้ถูกนายคำ สามีใหม่ของยาย ที่ตนพักอาศัยอยู่ด้วย ข่มขืนกระทำชำเราหลายครั้ง โดยครั้งล่าสุด ล่าสุดเมื่อเช้าวันที่ 9 กันยายน 2561 ขณะที่นั่งดูโทรทัศน์อยู่ที่บ้านกับนายคำ สามีใหม่ของยาย และยายไม่อยู่ ได้ถูกนายคำลากเข้าไปในห้องนอนปลุกปล้ำข่มขืน และในวันที่ 14 ก.ย. 61 ขณะที่ ด.ญ.ไปเรียนหนังสือที่โรงเรียนได้มีอาการปวดท้อง ครูจึงได้พาไปตรวจและพบว่าตั้งครรภ์ ดังกล่าว ทั้งนี้ พนักงานสอบสวนได้ ส่งตัวเด็ก ไปตรวจร่างกายที่ รพ.แม่แตง เพื่อหาร่องรอยการข่มขืนกระทำชำเรา และรับคำร้องทุกข์ไว้ เพื่อดำเนินการตามกฎหมายต่อไป ,ทางด้าน ผู้ต้องหา ขณะตำรวจนำหมายจับไปจับกุมตัว พบว่าหลบอยู่ภายในบ้าน และเห็นเจ้าหน้าที่ตำรวจก่อน จึงวิ่งหลบหนีเข้าป่า ก่อนจะเดินออกมาบนถนนในหมู่บ้าน ยินยอมให้ควบคุมตัว และให้การรับสารภาพตลอดข้อกล่าวหา.
เด็กหญิงวัย12ปี นักเรียนป.6 ที่แม่แตง เชียงใหม่ มาโรงเรียนแล้วปวดท้อง ครูพาไปตรวจ ปรากฏว่าตั้งครรภ์ เรื่องเลยแดงนำไปสู่การจับกุมผัวใหม่ของยาย ที่เด็กไปอาศัยอยู่ด้วย ฉวยโอกาสตอนยายไม่อยู่
ข่มขืนหลาน,ข่มขืนเด็ก12ปี,ผัวใหม่ยาย,ผัวยาย,เด็ก12ปีท้อง,ข่าวทั่วไป